Konrad Brandel

Konradas Brandelis (; 1838 m. lapkričio 25 d. Varšuvoje – 1920 m. spalio 28 d. Torunėje) – lenkų fotografas, fotožurnalistas, Varšuvos metraštininkas. 
miniatiūra|left|1866 m. kalendorius su K. Brandelio nuotraukomis

 Biografija 

1858 m. Varšuvoje baigė realinę gimnaziją, kur baigė Chemijos skyrių. Fotografavo kaip mėgėjas. 1863 m. įsidarbino fotoateljė pas vieną lenkų fotografijos pradininkų Karolį Bejerį. 1865 m. su dailininku Marcinu Olšinskiu atdidarė savo fotoateljė, kuri daugiausiai užsiėmė portretine fotografija. 

Daug fotografavo Varšuvos vaizdų, fiksavo miesto įvykius. Dalis nuotraukų padarytos iš oro baliono gondolos. Sudarinėjo Varšuvos vaizdų albumus, spausdino kalendorius (sieninius, stalinius), Varšuvos universiteto profesoriams pagamino patologijų ir odos ligų albumus, iliustruodamas savo fotografijomis.

Apie 1883–1984 m. sukonstravo pirmąjį nešiojamąjį fotoaparatą, kurį pavadino „fotorevolveriu“. Vėliau aparatas buvo papildytas dėtuve, kurioje tilpo iki 12, o vėliau – iki 25 plokštelių. Tai padėjo jas greitai keisti ir kurti reportažines nuotraukas. Vroclavo fotografijos parodoje už savo išradimą gavo sidabro medalį.Kurier warszawski” 1885, nr 87a, s. 2. Za: Krystyna Lejko, Warszawa w obiektywie Konrada Brandla, Warszawa: Państwowe Wydawnictwo Naukowe, 1985, s. 54. Jis taip pat gamino tokius fotoaparatus pagal užsakymą. Archiwum Państwowe m. st. Warszawy, Zbiór Korotyńskich VII/16. Za: Krystyna Lejko, Warszawa w obiektywie Konrada Brandla, Warszawa: Państwowe Wydawnictwo Naukowe, 1985, s. 54.

Daug fotografavo keliaudamas po Rusiją. Tarp nuotraukų buvo nemažai vaizdų geležinkelio tema, jo reputacijos lygį rodė kvietimai fotografuoti Rusijos imperatoriaus šeimą, jai lankantis Lenkijoje. Belovežo apylinkėse ties Kleščeliais iš oro baliono fotografavo didelius karinius manevrus. Dalyvavo daugelyje Lenkijos ir tarptautinių parodų Sankt Peterburge, Maskvoje, Vienoje, Paryžiuje, Filadelfijoje, kur pelnė įvairių apdovanojimų.

Spaudoje paskelbė straipsnių apie fotografiją, bendradarbiavo su leidiniais „Tygodnik Ilustrowany“, „Fotograf Warszawski“ ir „Wędrowiec“.

 Lietuvoje 

1871 m. K. Brandelis buvo atvykęs į Lietuvą oficialiai nufotografuoti atidaromos Liepojos–Kaišiadorių geležinkelio linijos.Dainius Junevičius. Varšuvos fotografas Konradas Brandelis Lietuvoje. Pirmoji viešnagė. 1871 m. lituanistika.lt, 2010, p. 85, 86 2010 m. istorikų duomenimis, Lietuvos ruože jis padarė kelias dešimtis nuotraukų. Rusijos nacionalinėje bibliotekoje Peterburge surastame aplanke su 23 vaizdais sudėtos seniausios kelių Lietuvos vietovių nuotraukos: traukinys su Šiaulių miesto panorama tolumoje, tiltai per Obelę ir Ventą, geležinkelio stotys Gaižiūnuose ir Šiauliuose. Geležinkelį aprašęs savaitraštis „Kłosy“ buvo iliustruotas medžio raižiniu su penkiais vaizdais - Liepojos stotimi, perkasu prie Jonavos, Šiaulių apylinkėmis, tiltais per Obelę ir Ventą. 

Po kelerių metų Varšuvos fotografas lankėsi Vilniuje.Geležinkelio bėgiais į Lietuvą. Vilniaus vaizdai Konrado Brandelio akimis bernardinai.lt Dalis padarytų nuotraukų saugoma Šilutės Hugo Šojaus muziejuje (albumas „Souvenir de Vilna“), kitos – Krokuvos fotografijos muziejuje, Lenkų bibliotekoje Paryžiuje. Paminėtini nuo Altarijos kalvų fotografuoti panoraminiai miesto vaizdai, Aušros vartai, Šv. Onos ir Bernardinų bažnyčios. Šioje kelionėje daugiau vietos užėmė ne miesto architektūra, o priemiesčiai, Belmonto ar Karlsbado apylinkių peizažai.Dainius Junevičius. Varšuvos fotografas Konradas Brandelis Lietuvoje. Antroji viešnagė 1873 m.? lituanistika.lt, 2010, p. 82

 Išnašos 

 Nuorodos 

 Konrado Brandelio kolekcija polona.pl 

Kategorija:Lenkijos fotografai